8. april, 2022. godine

Henkel dobitnik nagrade „Dobročinitelj“ za najodgovornije kompanije i organizacije u Srbiji

Beograd – Kompanija Henkel ponosni je nosilac priznanja za društvenu odgovornost „Dobročinitelj“ koji se dodeljuje najodgovornijim kompanijama i organizacijama u Srbiji u sklopu kampanje „Najbolje u Srbiji”, koju sprovodi udruženje „Moja Srbija”, uz podršku Grada Beograda i Centra potrošača Srbije.

Cilj dodele priznanja “Dobročinitelj” jeste prepoznavanje organizacija i pojedinaca u Srbiji koje ulažu u razvoj zajednice u kojoj žive i rade, čuvaju životnu sredinu, ali i pomažu građanima kojima je pomoć neophodna. Pored toga, cilj je i podsticanje kompanija koje posluju u Srbiji da budu društveno odgovorne i da doprinesu poboljšanju života svojih zaposlenih, njihovih porodica i društva u celini.

„Posvećenost zajednici u kojoj poslujemo jedna je od ključnih vrednosti Henkela, i stub globalne Strategije održivosti koju primenjujemo u čitavom lancu vrednosti, nastojeći da sačuvamo i pomognemo životnu sredinu i razvoj društva. U prethodne dve godine realizovali smo brojne ekološke i humanitarne projekte sa ciljem očuvanja životne sredine i pružanja podrške onima kojima je to najpotrebnije. Pored toga, kroz našu MIT inicijativu (Make an Impact on Tomorrow – Utiči na sutrašnjicu) zaposleni konstantno pokreću projekte koji su od značaja za lokalnu zajednicu i volontiraju u njihovoj realizaciji, čime doprinose unapređenju nauke, kulture, obrazovanja, sporta, zaštiti životne sredine i očuvanju zdravlja. Veoma smo ponosni na postignute rezultate i neizmerno zahvalni na nagradi za društvenu odgovornost ,Dobročinitelj’. Naša kompanija će nastaviti da ulaže u ovakve projekte sa željom da obezbedi bolju budućnost“. – istakla je Milica Šljivančanin, Menadžerka za marketing u prodaji i razvoj kategorija, Ambasador održivosti u Henkelu.

Od 2010. godine, kompanija Henkel ima jasnu Strategiju održivog razvoja zahvaljujući kojoj sprovodi niz društveno odgovornih projekata i održivih procesa duž čitavog lanca vrednosti.

O Henkelu

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2021. godini, kompanija Henkel ostvarila je prodaju veću od 20 milijardi evra i korigovani operativni profit od oko 2,7 milijardi evra. Henkel zapošljava više od 52.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkom svrhom, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, molimo vas posetite [www.henkel.com](http://www.henkel.com).

Foto materijal je dostupan na **www.henkel.rs/odnosi-s-javnoscu**

Kontakt Jelena Gavrilović Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com

Henkel Srbija d.o.o.